Hei, denne artikkelen er over ett år gammel og kan inneholde utdatert informasjon

(Dagbladet): Nord-Korea er ikke helt som andre land. Det private, familieeide kommunistpartiets diktatoriske grep over staten har for lengst engasjert seg i sitt folk og dets pleie av hårveksten.

I 2004-2005 ble det lansert et statlig propaganda-program under tittelen «La oss trimme håret i samsvar med den sosialistiske livsstilen».

I fem deler Kampanjen ble ledsaget av en TV-dokumentar i fem deler. Trolig av helt andre årsaker ble deler av den vist på BBC kort tid etterpå.

Ifølge BBC ble det i TV-programmet hevdet at hårlengden kan påvirke den menneskelige intelligensen, fordi håret fratar kroppen næring som kreves for at håret skal vokse.

HERREMENY: Puddelrockere har vanskelig kår for hår, også i Nord Korea. Foto: NTB Scanpix / AP Photo / David Guttenfelder Vis mer

Den politiserte kampen om hårlengder er del av en langvarig kampanje fra regimets side.

Oppdaterte frisyrer The Daily Mail har i dag hengt seg opp i plakater som nå pryder frisørsalonger i Nord Korea. På plakatene går det fram hvilke frisyrer som står på menyen i disse dager.

Valget er enkelt og ukomplisert:

• For kvinner står valget mellom 18 frisyrer.

- LITT MER LEKEN: Ifølge Daily Mail er det litt friere tøyler for frisyrene til førstedame Ri Sol-ju (t.v.). Nord Koreas leder Kim Jong-Un (t.h.) er litt rufsete på dette bildet, men pleier normalt en standard-frisyre med militært opphav. Foto: NTB Scanpix / AFP PHOTO / KCNA Vis mer

• For menn er livet enklere, med 10 godkjente alternativer.

Av dette kan man lese at kvinner er mer forfengelige enn menn - også i Nord Korea.

